b'\n_START_ARTICLE_\nES institucij\xc5\xb3 darbuotoj\xc5\xb3 kategorijos\n_START_PARAGRAPH_\nES institucij\xc5\xb3 darbuotojai kartais angli\xc5\xa1kai kalban\xc4\x8diose spaudoje vadinami "eurokratais" (terminas sukurtas Richard Mayne, \xc5\xbeurnalisto ir asmeninio asistento, pirmojo Europos Komisijos pirmininko Walter Hallstein). \xc5\xa0is \xc5\xbeodis da\xc5\xbenai naudojamas kritikuojant ES pareig\xc5\xabnus. ES pareig\xc5\xabnai skirstomi \xc4\xaf dvi bendr\xc4\x85sias kategorijas: vidin\xc4\xaf ir i\xc5\xa1orin\xc4\xaf personal\xc4\x85.\n_START_SECTION_\nVidinis personalas\n_START_PARAGRAPH_\n\xc4\xaevardijamas d\xc4\x97l personalo \xc4\xafdarbinim\xc5\xb3 s\xc4\x85lyg\xc5\xb3, nes jie visuomet turi dalyvauti organizuojamuose atviruose konkursuose. Jis skirstomas \xc4\xaf: nuolatinius ir laikinai priimtus tarnautojus._NEWLINE_Nuolatiniai tarnautojai Tai pareig\xc5\xabnai dirbantys pagal nuolatin\xc4\x99 darbo sutart\xc4\xaf. Nuolatiniai tarnautojai yra suskirstyti \xc4\xaf dvi kategorijas: administratori\xc5\xb3 (AD) ir asistent\xc5\xb3 (AST). Nuolatiniams pareig\xc5\xabnams atrinkti Europos personalo atrankos tarnyba (EPSO) organizuoja konkursus. EPSO atrenka darbuotojus visoms Europos S\xc4\x85jungos institucijoms. Apie vie\xc5\xa1us konkursus skelbiama Oficialiajame leidinyje ir EPSO svetain\xc4\x97je._NEWLINE_Norint laim\xc4\x97ti bet kurio lygmens konkurs\xc4\x85, reikia pademonstruoti sugeb\xc4\x97jimus, \xc5\xbeinias, iniciatyv\xc4\x85 ir motyvacij\xc4\x85, reikia atitikti tam tikro konkurso kvalifikacijas, profesin\xc4\x97s patirties reikalavimus. Reikalavimai visada atitinka Tarnybos nuostatus (5 straipsnio 3 dalis). Kandidatas privalo b\xc5\xabti ES valstyb\xc4\x97s nar\xc4\x97s pilietis (arba \xc5\xa1alies kandidat\xc4\x97s pilietis \xe2\x80\x93 su pl\xc4\x97tra susijusi\xc5\xb3 konkurs\xc5\xb3 atveju) ir atitikti nurodytus minimalius pad\xc4\x97j\xc4\x97j\xc5\xb3 ir administratori\xc5\xb3 atitikties standartus._NEWLINE_Laikinai priimti tarnautojai (angl. \xe2\x80\x9etemporary agents\xe2\x80\x9c) Tai tarnautojai dirbantys pagal laikin\xc4\x85j\xc4\x85 darbo sutart\xc4\xaf. Laikinieji darbuotojai gali b\xc5\xabti \xc4\xafdarbinami: a) nestandartin\xc4\x97ms (labai specifin\xc4\x97ms) arba laikinoms u\xc5\xbeduotims atlikti; b) jei tr\xc5\xabksta darbuotoj\xc5\xb3, o konkurso rezervo s\xc4\x85ra\xc5\xa1uose esantys asmenys jau \xc4\xafdarbinti; c) Komisijos nari\xc5\xb3 kabinetuose; d) specialiems mokslo sektoriaus poreikiams tenkinti._NEWLINE_Institucij\xc5\xb3 prane\xc5\xa1imai apie laisvas darbo vietas ir darbuotoj\xc5\xb3 profiliai yra paskelbiami EPSO interneto svetain\xc4\x97je (ta\xc4\x8diau EPSO neorganizuoja laikin\xc5\xb3j\xc5\xb3 darbuotoj\xc5\xb3 atrankos) ir valstybi\xc5\xb3 nari\xc5\xb3 nuolatin\xc4\x97se atstovyb\xc4\x97se. Pradini\xc5\xb3 sutar\xc4\x8di\xc5\xb3 ir j\xc5\xb3 prat\xc4\x99simo laikotarpio taisykl\xc4\x97s skiriasi, ta\xc4\x8diau sutartys su jais gali b\xc5\xabti sudaromos ne daugiau kaip \xc5\xa1e\xc5\xa1eriems metams._NEWLINE_Laikinieji darbuotojai, gali b\xc5\xabti \xc4\xafdarbinami fiksuotam ar neapibr\xc4\x97\xc5\xbetos trukm\xc4\x97s laikotarpiui. Sutartys su darbuotojais, kurie priimti tam tikram fiksuotam laikotarpiui gali b\xc5\xabti prat\xc4\x99siamos ne daugiau kaip vien\xc4\x85 kart\xc4\x85 tam tikram nustatytam laikotarpiui ._NEWLINE_Metini\xc5\xb3 darbo rezultat\xc5\xb3 vertinimo tvarka galioja kaip ir laikiniesiems darbuotojams. \xc4\xaedarbintiems laikiniesiems darbuotojams darbo u\xc5\xbemokes\xc4\x8dio kategorija skiriama pagal pareig\xc5\xb3 tip\xc4\x85 ir ankstesn\xc4\x99 darbo patirt\xc4\xaf.\n_START_SECTION_\nFunkciniai lygiai\n_START_PARAGRAPH_\nPagal pareigybes visi ES tarnautojai skirstomi \xc4\xaf Administratori\xc5\xb3 (AD) ir Asistent\xc5\xb3 (AST) klases arba funkcinius lygius, o kiekviena pareigybi\xc5\xb3 klas\xc4\x97 skirstoma dar \xc4\xaf kategorijas. AD 5 - \xc5\xbeemiausios kategorijos administratorius, tuo tarpu AD 16 auk\xc5\xa1\xc4\x8diausios kategorijos pareig\xc5\xabnas, kuris yra stambaus strukt\xc5\xabrinio padalinio (pvz.: Komisijos generalinio direktorato) vadovas. Tuo tarpu pad\xc4\x97j\xc4\x97jai karjer\xc4\x85 gali prad\xc4\x97ti nuo 1 arba 3 lygio ir gali pakilti iki 11 lygio. Visi lygiai yra suskirstyti \xc4\xaf 5 pakopas._NEWLINE_Iki 2004 m. reformos ES darbuotojai buvo suskirstyti \xc4\xaf keturias kategorijas (A, B, C, ir D). "A" - politikos formuotojai (tai, kas dabar AD), "B" \xc4\xafgyvendino politik\xc4\x85, "C" - sekretoriatas ir "D" -vairuotojai ir pasiuntinukai (dabar B, C ir D kartu yra AST kategorijos dalis) .\n_START_SECTION_\nKvalifikacija\n_START_PARAGRAPH_\nVienas i\xc5\xa1 pagrindini\xc5\xb3 kvalifikacijos reikalavim\xc5\xb3, reikaling\xc5\xb3 norint tapti ES tarnautoju \xe2\x80\x93 kalb\xc5\xb3 mok\xc4\x97jimas. Kandidatas privalo mok\xc4\x97ti kalb\xc4\x97ti bent dviem oficialiomis ES kalbomis (angl\xc5\xb3, pranc\xc5\xabz\xc5\xb3, vokie\xc4\x8di\xc5\xb3). Iki j\xc5\xb3 pirmojo paauk\xc5\xa1tinimo, pareig\xc5\xabnai turi \xc4\xafrodyti savo kompetencij\xc4\x85 tre\xc4\x8dia oficialia ES kalba. Kandidatai da\xc5\xbeniausiai turi \xc4\xafgyj\xc4\x99 teis\xc4\x97s, ekonomikos ar audito specialybes.'